open-index/open-wikipedia-markdown huggingface dataset:
Υπαρξιακή ψυχολογία

Η **Υπαρξιακή ψυχολογία** είναι ένα ρεύμα της ψυχολογίας που αντλεί τις ρίζες του από την υπαρξιακή φιλοσοφία και εστιάζει στην κατανόηση της ανθρώπινης ύπαρξης, της ελευθερίας, της ευθύνης και της αναζήτησης νοήματος στη ζωή. Αναπτύχθηκε κυρίως τον 20ό αιώνα, επηρεασμένη από φιλοσόφους όπως ο Σαίρεν Κίρκεγκορ, ο Φρίντριχ Νίτσε και ο Μάρτιν Χάιντεγκερ.

## Ιστορικό πλαίσιο

Η υπαρξιακή ψυχολογία αναδύθηκε ως απάντηση στην ανάγκη για μια πιο ολιστική προσέγγιση της ανθρώπινης εμπειρίας, πέρα από τις περιορισμένες οπτικές του συμπεριφορισμού και της ψυχανάλυσης. Επικεντρώνεται στην κατανόηση των θεμελιωδών υπαρξιακών ανησυχιών, όπως ο θάνατος, η ελευθερία, η απομόνωση και η απουσία νοήματος.

## Κύριοι εκπρόσωποι

* **Rollo May** (1909–1994): Θεωρείται ο πατέρας της υπαρξιακής ψυχολογίας στις Ηνωμένες Πολιτείες. Εστίασε στην έννοια του άγχους ως αποτέλεσμα της συνειδητοποίησης της ελευθερίας και της ευθύνης του ατόμου.
* **Viktor Frankl** (1905–1997): Ιδρυτής της λογοθεραπείας, υποστήριξε ότι η αναζήτηση νοήματος είναι η κύρια κινητήρια δύναμη του ανθρώπου.
* **Irvin D. Yalom** (1931–): Ανέπτυξε τη θεωρία των "τεσσάρων υπαρξιακών δεδομένων": θάνατος, ελευθερία, απομόνωση και απουσία νοήματος.
* **Ludwig Binswanger** (1881–1966): Εισήγαγε την υπαρξιακή φαινομενολογική προσέγγιση στην ψυχοθεραπεία, συνδυάζοντας τη φαινομενολογία με την ψυχανάλυση.

## Θεμελιώδεις Αρχές

Η υπαρξιακή ψυχολογία βασίζεται σε ορισμένες κεντρικές έννοιες:

* **Ελευθερία και Ευθύνη**: Το άτομο είναι ελεύθερο να επιλέξει και φέρει την ευθύνη για τις επιλογές του.
* **Άγχος**: Θεωρείται φυσικό αποτέλεσμα της συνειδητοποίησης της ελευθερίας και της ευθύνης.
* **Απομόνωση**: Η αναγνώριση ότι κάθε άτομο είναι ουσιαστικά μόνο του στον κόσμο.
* **Αναζήτηση Νοήματος**: Η ανάγκη του ατόμου να βρει νόημα και σκοπό στη ζωή του.

## Εφαρμογές

Η υπαρξιακή ψυχολογία έχει εφαρμογή κυρίως στην ψυχοθεραπεία, όπου βοηθά τα άτομα να αντιμετωπίσουν υπαρξιακά ζητήματα και να βρουν προσωπικό νόημα στη ζωή τους. Επίσης, επηρεάζει πεδία όπως η εκπαίδευση, η φιλοσοφία και η τέχνη.

## Κριτική και Σύγχρονη Επίδραση

Η υπαρξιακή ψυχολογία έχει δεχθεί κριτική για την έλλειψη εμπειρικής τεκμηρίωσης και την αφηρημένη φύση των εννοιών της. Ωστόσο, συνεχίζει να επηρεάζει τη σύγχρονη ψυχοθεραπεία και την κατανόηση της ανθρώπινης εμπειρίας.

## Δείτε επίσης

* Λογοθεραπεία (ψυχοθεραπεία)
* Υπαρξιακή φιλοσοφία
* Ανθρωπιστική ψυχολογία

## Πηγές

* What to Know About Existentialism - Verywell Mind
* Existential Therapy Techniques and Benefits - Verywell Health
* Søren Kierkegaard - Wikipedia
* Karl Jaspers - Wikipedia

Κατηγορία:Ψυχολογία
Guilty All the Same

Το «**Guilty All the Same**» είναι τραγούδι του Αμερικανικού ροκ συγκροτήματος Linkin Park. Έκανε πρεμιέρα στις 6 Μαρτίου 2014 στο Shazam και κυκλοφόρησε στις 7 Μαρτίου 2014 ως το πρώτο single και το τρίτο κομμάτι του έκτου στούντιο άλμπουμ του συγκροτήματος, *[[The Hunting Party]]*, από τη Warner Bros. Records. Το τραγούδι επίσης περιλαμβάνει τον ράπερ Rakim. Την παραγωγή ανέλαβαν τα μέλη του συγκροτήματος Μάικ Σινόντα και Μπραντ Ντέλσον.

## Λίστα κομματιών

## Παραπομπές


## Εξωτερικοί σύνδεσμοι

* Guilty All the Same στο YouTube

Κατηγορία:Τραγούδια του 2014
Κατηγορία:Singles του 2014
Κατηγορία:Τραγούδια των Linkin Park
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Βαλτί Χαλκιδικής

Το **Βαλτί** είναι πολύ μικρός παραθαλάσσιος οικισμός και παραλία στη Χαλκιδική και τον Δήμο Σιθωνίας.

## Γενικά στοιχεία
Το Βαλτί βρίσκεται στην χερσόνησο Σιθωνίας, δίπλα στην παραλία της Συκιάς, σε υψόμετρο 31 μέτρα. Το χωριό είναι γνωστό για την παραλία του, όπου υπάρχουν κάμπινγκ και ταβέρνα. Απέχει περίπου 49 χιλιόμετρα νοτιοανατολικά από την Νικήτη (έδρα του δήμου) και 147 χιλιόμετρα νοτιοανατολικά από την Θεσσαλονίκη. Απογράφεται επίσημα, για πρώτη φορά το 2010 στον τότε δήμο Τορώνης. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Συκέας που υπάγεται στη Δημοτική Ενότητα Τορώνης του Δήμου Σιθωνίας ενώ σύμφωνα με την απογραφή 2021 έχει 6 κατοίκους ενώ με αυτήν του 2011 ήταν 16.

## Εξωτερικοί σύνδεσμοι

* Παραλία Βαλτί -- Συκιά Χαλκιδικής στο https://www.youtube.com/.
* Η παραλία Βαλτί στον ιστότοπο https://www.feelgreece.com/.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Καλύβια Καραλή Σερρών

Τα **Καλύβια Καραλή** είναι πρώην οικισμός στον σημερινό Δήμο Σερρών της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκονταν σε υψόμετρο 1.040 μέτρων στα όρη Βροντούς, σε απόσταση 3,5 χλμ. νότια-νοτιοδυτικά από την Άνω Βροντού Σερρών.**'

== Ιστορία ==
Ο οικισμός συνδέεται με τη [[Βλάχοι|βλάχικη]] παράδοση της περιοχής, καθώς αποτέλεσε [[τσελιγκάτο]], με τους κατοίκους του να ασχολούνται κυρίως με την [[κτηνοτροφία]]. Από τα τέλη του 18<sup>ου</sup> αιώνα, η περιοχή δέχτηκε επανειλημμένα προσφυγικά κύματα [[Βλάχοι|Βλάχων]], οι οποίοι εγκαταστάθηκαν στα λιβάδια του βουνού μαζί με τα κοπάδια τους, δημιουργώντας εποχικούς οικισμούς για την εξυπηρέτηση των αναγκών της κτηνοτροφικής τους δραστηριότητας. Παρόμοιοι θερινοί συνοικισμοί στα όρη της Βροντούς ήταν τα Βλάχικα Καλύβια, τα Καλύβια Μπεξή, Τυχάλα, Πολίτη, Αρναουτλούκι, Γαρουφέικα, Μάνδρες κ.ά. Ο οικισμός δεν αναφέρεται στις στατιστικές μελέτες του πληθυσμού της [[Μακεδονία|Μακεδονίας]] που συντάχθηκαν κατά τον 19<sup>ο</sup> και τις αρχές του 20<sup>ου</sup> αιώνα, ούτε στις [[Ελληνική απογραφή|ελληνικές απογραφές]].

Με τη ρύθμιση της βοσκής και της υλοτομίας ως δραστηριότητες στη [[δασική νομοθεσία]], στα πλαίσια της διαχείρισης των ελληνικών δασών, ο βλάχικος πληθυσμός άρχισε να εγκαταλείπει σταδιακά την περιοχή από τα μέσα της δεκαετίας του 1930. Κάτοψη του οικισμού είναι ορατή σε [[Αεροφωτογραφία|αεροφωτογραφίες]] της [[Γεωγραφική Υπηρεσία Στρατού|Γεωγραφικής Υπηρεσίας Στρατού]] από την περίοδο 1945-1960. Το 1968 με το ΦΕΚ 146Α΄/6-7-1968, το τοπωνύμιο του πρώην οικισμού μετονομάστηκε σε ''«Κορυφές».****' Σήμερα δεν εντοπίζονται ερείπια ή άλλα ίχνη του οικισμού και στη θέση του υπάρχει καλλιεργήσιμη έκταση.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σερρών
Ελιά Αγίου Νικολάου Χαλκιδικής

Η **Ελιά** είναι βραχονησίδα που βρίσκεται στον Σιγγιτικό κόλπο της Χαλκιδικής και υπάγεται στον Δήμο Σιθωνίας της Χαλκιδικής

Απογράφεται επίσημα, για πρώτη φορά το 1981 να προσαρτάται στην κοινότητα Αγίου Νικολάου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Αγίου Νικολάου που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 δεν έχει μόνιμους κατοίκους όπως ήταν και με αυτήν του 2011.

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Κατηγορία:Δήμος Σιθωνίας
Τσοτσέκ

μικρογραφία|Βορειομακεδόνας χορεύει τσοτσέκ
Ο **τσοτσέκ** (αλβανικά: çyçek/qyqek; σερβικά και σλαβομακεδονικά: чочек, ρομανικά: *čoček*; kyuchek, βουλγαρικά: кючек, ρουμανικά: sistemul) είναι μουσικό είδος και χορός, που εμφανίστηκε στα Βαλκάνια στις αρχές του 19ου αιώνα. Αποτελεί σημαντικό μέρος του ρεπερτόριου πολλών χάλκινων πνευστών συγκροτημάτων Ρομά.

## Προέλευση
Ο τσοτσέκ προέρχεται από τις οθωμανικές στρατιωτικές μπάντες, οι οποίες εκείνο το χρονικό διάστημα ήταν διάσπαρτες σε όλη την περιοχή, κυρίως σε Σερβία, Βουλγαρία, Βόρεια Μακεδονία και Ρουμανία. Αυτό οδήγησε σε διαφοροποιήσεις και τελικά σε ένα ευρύ φάσμα εθνικών παραλλαγών σε τσοτσέκ. Ο τσοτσέκ διαδόθηκε από γενιά σε γενιά, διατηρήθηκε κυρίως από τις μειονότητες Ρομά και παιζόταν σε μεγάλο βαθμό σε γάμους και τραπέζια στα χωριά.

Ο τσοτσέκ είναι ιδιαίτερα δημοφιλής μεταξύ των μουσουλμανών Ρομά και των αλβανόφωνων πληθυσμών του Κοσσυφοπεδίου, της Νότιας Σερβίας και της Βόρειας Μακεδονίας. Όταν οι Τάνεκ πήγαν για πρώτη φορά στην Αμερική το 1956, χόρευαν τον τσοτσέκ ως τον χορό της μουσουλμάνας *Kjupurlika* από τα Βελεσά.

## Φόρμα
Ο τσοτσέκ, ως κοινή μουσική φόρμα στα Βαλκάνια (κυρίως στη Βουλγαρία και τη Βόρεια Μακεδονία), είναι συνήθως ένας χορός σε ρυθμό 9/8· συναντάται σε 2 φόρμες 2-2-2-3 και 2-2-3-2. Το τελευταίο μέτρο αναφέρεται μερικές φορές ως "γύφτικο 9". Οι μουσικοί Ρομά, που ζουν σε περιοχές της πρώην Γιουγκοσλαβίας, έχουν διευρύνει τη φόρμα για να συμπεριλάβουν παραλλαγές σε 4/4 και 7/8.

Στη διεθνή κοινότητα δημοτικών χορών, ο τσοτσέκ χορεύεται σε πολλές μελωδίες. Οι χοροί του είδους του τσοτσέκ περιλαμβάνουν τον Jeni Jol και τον Sa Sa.

Ο συνθέτης και μουσικός τζαζ Ντεϊβ Μπρούμπεκ επηρεάστηκε από τον ρυθμό του τσοτσέκ. Για παράδειγμα, το "Blue Rondo à la Turk", από το άλμπουμ *Time Out*, γράφτηκε σε 9/8 και 4/4.

## Παραπομπές

Κατηγορία:Ρομά
Κατηγορία:Παραδοσιακοί χοροί
Δεστενίκα Χαλκιδικής

Η **Δεστενίκα** είναι πολύ μικρός παραθαλάσσιος οικισμός αλλά και παραλία στη Χαλκιδική και τον Δήμο Σιθωνίας.

## Γενικά στοιχεία
Η Δεστενίκα βρίσκεται στην χερσόνησο Σιθωνίας και τη δυτική πλευρά της, σε υψόμετρο 7 μέτρα. Απέχει περίπου 38 χιλιόμετρα νοτιοανατολικά από την Νικήτη (έδρα του δήμου) και 135 χιλιόμετρα νοτιοανατολικά από την Θεσσαλονίκη. Το χωριό είναι γνωστό για την παραλία του, η οποία λέγεται και Τριστινικούδα. Είναι σχεδόν πάντα απάνεμη, όχι πoλύ ρηχή γύρω από την αкτή και τо καλoкαίρι υπάρχει beach cafe με ξαπλώστρες και oμπρέλες, αλλά και μεριкούς ξενώνες πίσω από την παραλία. Απογράφεται επίσημα, για πρώτη φορά το 1961 στην κοινότητα Συκέας. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Συκέας που υπάγεται στη Δημοτική Ενότητα Τορώνης του Δήμου Σιθωνίας ενώ σύμφωνα με την απογραφή 2021 έχει 9 κατοίκους ενώ με αυτήν του 2011 ήταν 24. 

## Εξωτερικοί σύνδεσμοι

* Discovering a rare find: Destenika Beach.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Γαλήνη Αγίου Νικολάου Χαλκιδικής

Η **Γαλήνη** είναι πολύ μικρός παραθαλάσσιος οικισμός και παραλία στη Χαλκιδική και τον Δήμο Σιθωνίας.

## Γενικά στοιχεία
Η Γαλήνη βρίσκεται στην ανατολική πλευρά της χερσονήσου Σιθωνίας, βορειοδυτικά από τη Βουρβουρού και νοτιοανατολικά από τον Όρμο Παναγιάς. Απέχει περίπου 10 χιλιόμετρα ανατολικά από την Νικήτη (έδρα του δήμου) και 108 χιλιόμετρα νοτιοανατολικά από την Θεσσαλονίκη ενώ απέναντι και ανατολικά της είναι το νησί Διάπορος.  Απογράφεται επίσημα, για πρώτη φορά το 1981 στην κοινότητα Αγίου Νικολάου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα  στην κοινότητα Αγίου Νικολάου που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 έχει 6 κατοίκους ενώ με αυτήν του 2011 δεν είχε.

## Σημείωση
Στον ίδιο δήμο αλλά την κοινότητα Νέου Μαρμαρά και την δυτική πλευρά της Σιθωνίας υπάρχει ο συνώνυμος οικισμός Γαλήνη.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Ευρωπαϊκό Πρωτάθλημα Σκοποβολής 300 μέτρων Τουφεκιού 1991

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1991** ήταν η 7η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Βίντερτουρ, στην Ελβετία μεταξύ 7 και 10 Ιουνίου του 1991. Διεξήχθησαν 10 αγωνίσματα ανδρών (5 ατομικά και 5 ομαδικά) και έλαβαν μέρος 23 αθλητές από 7 χώρες.

Στον πίνακα των μεταλλίων την πρώτη θέση κατέκτησε η Ελβετία με 5 χρυσά μετάλλια και 8 συνολικά. Η Νορβηγία κέρδισε τη δεύτερη θέση με 3 χρυσά μετάλλια και 5 συνολικά. Την τρίτη θέση κατέκτησε η Φινλανδία με 2 χρυσά μετάλλια και 5 συνολικά.

## Πίνακας μεταλλίων

## Παραπομπές


1991
Κατηγορία:Αθλητισμός στην Ελβετία
Κατηγορία:Σκοποβολή το 1991
Σπαλαθρονήσια Χαλκιδικής

Τα **Σπαλαθρονήσια** είναι πολύ μικρό σύμπλεγμα 3 νησίδων και βραχονησίδων στον Τορωναίο κόλπο της Χαλκιδικής, στα δυτικά της χερσονήσου Σιθωνίας. Πρόκειται για το Σπάλαθρο (ή μεγαλύτερη σε έκταση νησίδα), το Χτένι (η πιο βορειοανατολική) και το Κολόμπαρο (η πιο Δυτική) οι οποίες βρίσκονται απέναντι από τα δυτικά παράλια της χερσονήσου και τον οικισμό της Γαλήνης Νέου Μαρμαρά. Στα βόρεια τους είναι η βραχονησίδα Τσακονήσι και νοτιοανατολικά η νησίδα Πούντα.

Διοικητικά ανήκουν και απογράφονται (από το 2001) στην κοινότητα Νέου Μαρμαρά που υπάγεται στη Δημοτική Ενότητα Σιθωνίας του Δήμου Σιθωνίας σύμφωνα με το σχέδιο Καλλικράτης. Σύμφωνα με την απογραφή 2021 δεν έχουν κατοίκους όπως και στις προηγούμενες απογραφές. 

## Δείτε επίσης

* Η παραλία Σπαλαθρονήσια απέναντι από τις νησίδες στον ιστότοπο https://www.feelgreece.com/.

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Στυλαδάριο Χαλκιδικής

Το **Στυλαδάριο** ή **Στυλαδάρι** είναι απογραφούμενος παραθαλάσσιος οικισμός και παραλία στη Χαλκιδική και τον Δήμο Σιθωνίας. Βρίσκεται προς το νοτιοδυτικό άκρο της χερσονήσου Σιθωνίας, σε υψόμετρο 21 μέτρα. Απέχει περίπου 33 χιλιόμετρα νοτιοανατολικά από την Νικήτη (έδρα του δήμου) και 131 χιλιόμετρα νοτιοανατολικά από την Θεσσαλονίκη ενώ στα νοτιοδυτικά της είναι η νησίδα Πούντα. Απογράφεται επίσημα, για πρώτη φορά ως ξεχωριστός οικισμός το 1991 στην κοινότητα Νέου Μαρμαρά. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Συκέας που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 δεν έχει κατοίκους ενώ με αυτήν του 2011 ήταν 2.

## Εξωτερικοί σύνδεσμοι

* Στυλαδαριό: Η καταπράσινη παραλία στη Χαλκιδική για ηρεμία και χαλάρωση στον ιστότοπο https://www.thes.gr/apodraseis/.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Σαλονικιού Χαλκιδικής

Η **Σαλονικιού** ή **Ακτή Σαλονικιού** είναι μικρός παραθαλάσσιος οικισμός και παραλία στη Χαλκιδική και τον Δήμο Σιθωνίας.

## Γενικά στοιχεία
Η Σαλονικιού βρίσκεται στην αρχή και τα ανατολικά παράλια της χερσονήσου Σιθωνίας, ανάμεσα στον Άγιο Νικόλαο (νότια) και τα Πυργαδίκια (βορειοανατολικά). Απέχει περίπου 16 χιλιόμετρα βόρεια από την Νικήτη (έδρα του δήμου), 109 χιλιόμετρα νοτιοανατολικά από την Θεσσαλονίκη και 5 χιλιόμετρα από το Μεταγκίτσι. Είναι κυρίως παραθεριστικός οικισμός με περιορισμένα кαταλύματα ενώ η παραλία της είναι αμμώδης και  απoτελείται από δύо τμήματα, το ένα δίπλα στο άλλο.
Απογράφεται επίσημα, για πρώτη φορά ως ξεχωριστός οικισμός το 1981 στην κοινότητα Αγίου Νικολάου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Αγίου Νικολάου που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 έχει 17 κατοίκους ενώ με αυτήν του 2011 ήταν 31. 
## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Μιχαήλ Κουτσόφτας

Ο **Μιχαήλ Κουτσόφτας** (Παλιομέτοχο Κύπρου, 12 Νοεμβρίου 1934 - Λευκωσία, 21 Σεπτεμβρίου 1956) ήταν Κύπριος αγωνιστής της Ε.Ο.Κ.Α.. Απαγχονίσθηκε από τους Βρετανούς κατακτητές της Κύπρου.

## Βιογραφία
Ο Κουτσόφτας γεννήθηκε στο Παλιομέτοχο το 1934. Οι γονείς του ήταν ο Κυριάκος και η Ελένη.

## Θάνατος
Απαγχονίστηκε το 1956 μαζί με τον Παναγίδη από τους Άγγλους.
Ο τάφος του βρίσκεται στα Φυλακισμένα Μνήματα στη Λευκωσία της Κύπρου.
Λουκάς Σιδεράς

Ο **Λουκάς Σιδεράς** (Αθήνα ,5 Δεκεμβρίου 1944) είναι ο πρώην ντράμερ του ελληνικού progressive rock συγκροτήματος Aphrodite's Child. Τα υπόλοιπα μέλη ήταν ο Βαγγέλης Παπαθανασίου, ο Ντέμης Ρούσσος και ο Αργύρης Κουλούρης.

Το 2017 ο Σιδεράς εξέδωσε το βιβλίο *The Aphrodite’s Child story: by Lucas Sideras* στο οποίο αφηγείται την ιστορία του συγκροτήματος.

## Παραπομπές

## Εξωτερικοί σύνδεσμοι
* 
* 

Κατηγορία:Έλληνες μουσικοί
Ευρωπαϊκό Πρωτάθλημα Σκοποβολής 300 μέτρων Τουφεκιού 1993

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1993** ήταν η 8η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Τουν, στην Ελβετία μεταξύ 29 Ιουλίου και 1 Αυγούστου του 1993. Διεξήχθησαν 6 αγωνίσματα ανδρών (3 ατομικά και 3 ομαδικά) και έλαβαν μέρος 20 αθλητές από 6 χώρες.

Στον πίνακα των μεταλλίων την πρώτη θέση κατέκτησε η Ελβετία με 5 χρυσά μετάλλια και 7 συνολικά. Η Νορβηγία κέρδισε τη δεύτερη θέση με 1 χρυσό μετάλλιο και 3 συνολικά. Την τρίτη θέση κατέκτησε η Φινλανδία με 1 αργυρό μετάλλιο και 3 συνολικά.

## Πίνακας μεταλλίων

## Παραπομπές


1993
Κατηγορία:Αθλητισμός στην Ελβετία
Κατηγορία:Σκοποβολή το 1993
Ευρωπαϊκό Πρωτάθλημα Σκοποβολής 300 μέτρων Τουφεκιού 1995

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1995** ήταν η 9η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Μπόντεν, στη Σουηδία μεταξύ 4 και 8 Ιουλίου του 1995. Διεξήχθησαν 6 αγωνίσματα ανδρών (3 ατομικά και 3 ομαδικά) και έλαβαν μέρος 21 αθλητές από 8 χώρες.

Στον πίνακα των μεταλλίων την πρώτη θέση κατέκτησε η Γερμανία και η Τσεχία με 2 χρυσά μετάλλια έκαστη. Την τρίτη θέση κατέκτησε η Ελβετία με 1 χρυσό μετάλλιο και 2 συνολικά.

## Πίνακας μεταλλίων

## Παραπομπές


1995
Κατηγορία:Αθλητισμός στη Σουηδία
Κατηγορία:Σκοποβολή το 1995
Άννα Σολογκασβίλι

Η **Άννα «Όλα» Σολογκασβίλι** ( , 1882 – 1937) ήταν Γεωργιανή πολιτικός του Σοσιαλδημοκρατικού Κόμματος και μέλος της Συντακτικής Συνέλευσης της Γεωργίας από το 1919 έως το 1921. Μετά την κατάληψη της Γεωργίας από τη Σοβιετική Ένωση το 1921, ήταν μέλος αντιπολίτευσης και αργότερα εργάστηκε ως εκπαιδευτικός. 

Δικάστηκε για προδοσία και εκτελέστηκε το 1937.

## Βιογραφία
Η Άννα Σολογκασβίλι γεννήθηκε σε μια ευγενή οικογένεια στο χωριό Μεϊβρισκέβι κοντά στο Γκόρι, μέρος της τότε ελεγχόμενης από τη Ρωσία Γεωργίας, το 1882. 

Αποφοίτησε από το Πανεπιστήμιο του Χάρκοβο με πτυχίο ιστορίας. Το 1903, η Σολογκασβίλι εντάχθηκε στο Σοσιαλδημοκρατικό Κόμμα και βοήθησε στη διάδοση της μαρξιστικής λογοτεχνίας στην ύπαιθρο. Στη διάσπαση μέσα στο Σοσιαλδημοκρατικό Κόμμα, τάχθηκε στο πλευρό των Μενσεβίκων ενάντια στους Μπολσεβίκους. Το 1912, συνελήφθη για επαναστατικές δραστηριότητες, αλλά τελικά αθωώθηκε. 

Μετά την ανατροπή της Ρωσικής μοναρχίας από την Επανάσταση του Φεβρουαρίου το 1917, η Σολογγκασβίλι έγινε μέλος του Εθνικού Συμβουλίου της Γεωργίας και ψήφισε υπέρ της ανεξαρτησίας της Γεωργίας τον Μάιο του 1918. Στη συνέχεια εξελέγη στο δημοτικό συμβούλιο της Τιφλίδας. Το 1919, η Σολογκασβίλι εξελέγη στη Συντακτική Συνέλευση της πρόσφατα ανεξάρτητης Γεωργίας εκ μέρους του Σοσιαλδημοκρατικού Κόμματος. Έγινε έτσι μία από τις πέντε γυναίκες στο πρώτο δημοκρατικά εκλεγμένο νομοθετικό σώμα της Γεωργίας με 130 μέλη. Στη Συνέλευση, ήταν μέλος των επιτροπών βιβλιοθηκών, συντάξεων και εκλογών και υποστήριξε πολλά νομοσχέδια.

Μετά την πτώση της γεωργιανής δημοκρατίας από την εισβολή των Μπολσεβίκων το 1921, η Σολογκασβίλι ενεπλάκη στην υπόγεια πολιτική αντιπολίτευση στο νέο καθεστώς. Ήταν μέλος της Επιτροπής Γυναικών του Σοσιαλδημοκρατικού Κόμματος της Γεωργίας, η οποία παρείχε βοήθεια σε πολιτικούς κρατούμενους και τις οικογένειές τους. Το 1922, η Επιτροπή μετατράπηκε σε πολυκομματική υπόγεια οργάνωση, τον Πολιτικό Ερυθρό Σταυρό της Γεωργίας. Μετά τη μάταιη αντισοβιετική εξέγερση το 1924, δεν ήταν πλέον πολιτικά ενεργή και εργάστηκε ως εκπαιδευτικός στην πρόσφατα δημιουργηθείσα αυτόνομη περιφέρεια της Νότιας Οσετίας. 

Κατά το αποκορύφωμα της σταλινικής Μεγάλης Εκκαθάρισης το 1937, η Σολογκασβίλι συνελήφθη και δικάστηκε συνοπτικά από την τρόικα του Λαϊκού Επιτροπείου Εσωτερικών Υποθέσεων για «αντισοβιετική προπαγάνδα», «σωβινισμό» και δεσμούς με τον μετανάστη πολιτικό Νώε Ραμισβίλι. 

Εκτελέστηκε στο εκτελεστικό απόσπασμα την ίδια χρονιά, το 1937. 

## Παραπομπές


Κατηγορία:Γεωργιανοί πολιτικοί
Κατηγορία:Εκτελεσθέντες
Ήμερη Ελιά Χαλκιδικής

Η **Ήμερη Ελιά** είναι οικισμός στη Χαλκιδική και τον Δήμο Σιθωνίας.

## Γενικά στοιχεία
Η Ήμερη Ελιά βρίσκεται στο μέσο περίπου της χερσονήσου Σιθωνίας, προς τα δυτικά της παράλια και σε υψόμετρο 13 μέτρα. Απέχει περίπου 22 χιλιόμετρα νοτιοανατολικά από την Νικήτη (έδρα του δήμου) και 120 χιλιόμετρα νοτιοανατολικά από την Θεσσαλονίκη. Βορειοδυτικά της είναι ο Νέος Μαρμαράς, νοτιοδυτικά το Λιμάνι Καρρά ενώ μέσα από τον οικισμό περνάει η επαρχιακή οδός Νικήτης - Σάρτης.

Απογράφεται επίσημα, για πρώτη φορά ως ξεχωριστός οικισμός το 1991 στην κοινότητα Νέου Μαρμαρά. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Νέου Μαρμαρά που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 έχει 49 κατοίκους ενώ με αυτήν του 2011 ήταν 26.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
K2-18b

Ο **K2-18b**, επίσης γνωστός ως **EPIC 201912552 b**, είναι εξωπλανήτης που περιφέρεται γύρω από τον ερυθρό νάνο K2-18, ο οποίος βρίσκεται σε απόσταση 124 ετών φωτός (38 παρσέκ) από τη Γη. Ο πλανήτης είναι ένας υπο-Ποσειδώνας με ακτίνα περίπου 2,6 φορές μεγαλύτερη από αυτήν της Γης και έχει τροχιά διαρκείας 33 ημερών εντός της κατοικήσιμης ζώνης του άστρου· λαμβάνει περίπου την ίδια ποσότητα ηλιακής ακτινοβολίας με αυτήν που λαμβάνει η Γη από τον Ήλιο. Ανακαλύφθηκε αρχικά με το διαστημικό τηλεσκόπιο Κέπλερ και στη συνέχεια παρατηρήθηκε από το διαστημικό τηλεσκόπιο Τζέιμς Γουέμπ (JWST) προκειμένου να μελετηθεί η ατμόσφαιρά του.

Το 2019, αναφέρθηκε η παρουσία υδρατμών στην ατμόσφαιρα του K2-18b, γεγονός που προσέλκυσε την επιστημονική προσοχή. Το 2023, το JWST ανίχνευσε διοξείδιο του άνθρακα και μεθάνιο στην ατμόσφαιρα του K2-18b. Τα δεδομένα του JWST έχουν ερμηνευθεί με διάφορους τρόπους, υποδεικνύοντας είτε έναν ωκεάνιο πλανήτη με ατμόσφαιρα πλούσια σε υδρογόνο, είτε έναν πλούσιο σε αέρια μίνι-Ποσειδώνα. Ο K2-18b έχει μελετηθεί ως ένας εν δυνάμει κατοικήσιμος κόσμος που, εξαιρώντας τη θερμοκρασία, μοιάζει περισσότερο με γίγαντα πάγου όπως ο Ουρανός ή ο Ποσειδώνας παρά με τη Γη.

Το 2025, διαπιστώθηκε ότι η ατμόσφαιρα του K2-18b περιέχει διμεθυλοθειαιθέρα (DMS), μια χημική ένωση που θα μπορούσε να λειτουργήσει ως βιομάρτυρας σε εξωπλανήτες, και μάλιστα σε ποσότητες 20 φορές μεγαλύτερες από αυτές που βρίσκονται στη Γη. Καθώς το μόριο αυτό έχει μικρή διάρκεια ζωής, η συγκέντρωσή του υποδηλώνει έντονα ότι ο DMS αναπληρώνεται συνεχώς. Άλλοι επιστήμονες επέκριναν αυτήν την άποψη, επισημαίνοντας εργαστηριακά πειράματα που μπορούν να παράγουν DMS χωρίς την παρουσία ζωής.

## Παραπομπές


Κατηγορία:Λέων (αστερισμός)
Κατηγορία:Εξωηλιακοί πλανήτες
Ύλκα Μούγιο

Η **Υλκα Μούγιο** (αλβανικά: *Yllka Mujo*, 15 Οκτωβρίου 1953- ) είναι Αλβανίδα ηθοποιός κυρίως του θεάτρου και του κινηματογράφου, γνωστή περισσότερο για τους ρόλους της στον αλβανικό κινηματογράφο κατά τη διάρκεια του κομμουνιστικού καθεστώτος. Πρόκειται για μια από τις πιο γνωστές ηθοποιούς της Αλβανίας. Ενώ για τη συμβολή της στην υποκριτική της απονεμήθηκε ο τίτλος της *Εντίμου Καλλιτέχνιδας της Αλβανίας* (Merited Artist of Albania). Μερικές από τις πιο γνωστές αλβανικές ταινίες που συμμετείχε και πρωταγωνίστησε ήταν οι *Beni ecën vetë* (1975) και *Zonja nga qyteti* (1976), όπου ιδιαιτέρως μέσω αυτών ξεκίνησε να γίνεται ευρύτερα γνωστή στο αλβανικό κοινό, καθώς και σε πιο πρόσφατες όπως το *Honeymoons* (2009) και το *The Albanian* (2010), οι οποίες υπήρξαν διεθνείς παραγωγές. Κατά τη διάρκεια της δεκαετίας του 1970 ξεκίνησε να παίζει και στο θέατρο, φτάνοντας βέβαια μέχρι και το Εθνικό Θέατρο Αλβανίας.

Η οικογένεια της Ύλκα Μούγιο ήταν αλβανικής καταγωγής και διέμενε στο Τουζ, στο τότε Βασίλειο της Γιουγκοσλαβίας (σημερινό Μαυροβούνιο), η οποία μετακινήθηκε  στη Σκόδρα κατά την περίοδο της μοναρχίας. Η Μούγιο γεννήθηκε ωστόσο στην πρωτεύουσα της Αλβανίας, τα Τίρανα, στις 15 Οκτωβρίου του 1953, και ήταν αδελφή του επίσης γνωστού Αλβανού ηθοποιού Αγκίμ Μούγιο (1955/1956–2019). Άλλη μια αναγνώριση που έλαβε για την καλλιτεχνική της πορείας, ήταν όταν της απονεμήθηκε ο τίτλος «*Δάσκαλος των Τεχνών*» (*Maestro of Arts*) στο Εθνικό Θέατρο της Αλβανίας.

Η Μούιο παντρεύτηκε δυο φορές στη ζωή της, αρχικά με τον Χάιγκ Ζαχαρίνε, ο οποίος ήταν γνωστός Αλβανός μοσυικός και στη συνέχεια με τον Γκέργκι Πολικρόν Ζαχάρια,, ο οποίος κι αυτός ήταν γνωστός Αλβανός ηθοποιός με καταγωγή από το Περμέτ. Από τον τελευταίο της γάμο απέκτησε δύο παιδιά,  έναν γιο, τον Άμος Μούιο Ζαχάρια (γενν. 1987), ο οποίος έγινε κι αυτός ηθοποιός και σκηνοθέτης, και μια κόρη, την Έλια Ζαχάρια (γενν. 1983), κι αυτή ηθοποιός και τραγουδίστρια, ενώ υπήρξε σύζυγος του Λέκα, διαδόχου του θρόνου της Αλβανίας.

## Ενδεικτική φιλμογραφία
* I teti në bronz (1970)
* Malet me blerim mbuluar (1971)
* Beni ecën vetë (1975)
* Rrugicat që kërkonin diell (1975)
* Zonja nga qyteti (1976)
* Kur hidheshin themelet (1978)
* Taulanti kërkon një motër (1984)
* Rikonstruksioni (1988)
* Shpella e piratëvet (1990)
* Lettere al vento (2003)
* Lule të kuqe, lule të zeza (2003)
* Honeymoons (2009)
* The Albanian (2010)
* Përballë (2015)

## Παραπομπές


## Εξωτερικοί σύνδεσμοι
* 

Κατηγορία:Αλβανοί ηθοποιοί
Zoë Më

Η **Ζώε Ανίνα Κρέσλερ** (γεννήθηκε στις 6 Οκτωβρίου 2000), γνωστή επαγγελματικά ως **Zoë Më**, είναι Ελβετίδα τραγουδίστρια και τραγουδοποιός. Εκπροσώπησε την Ελβετία στο Διαγωνισμό Τραγουδιών Eurovision 2025 στο πατρίδα της στη Βασιλεία με το τραγούδι "Voyage" και στον τελικό ήρθε 10η.

## Καριέρα
Η Κρέσλερ γεννήθηκε στη Βασιλεία της Ελβετίας και έζησε στη Γερμανία πριν επιστρέψει στην Ελβετία, στην πόλη του Φρίμπορ, με την οικογένειά της το 2009. Ξεκίνησε να γράφει τα δικά της τραγούδια στην ηλικία των δέκα ετών και είναι γνωστή για το μοναδικό της ποητευτικό-ποπ στυλ, το οποίο συνδυάζει Γερμανικά και Γαλλικά, καθώς και pop και chanson.

Το 2024, η Κρέσλερ κέρδισε τα βραβεία RTS Artiste Radar και SRF 3 Best Talent, που είχαν κερδίσει προηγουμένως καλλιτέχνες όπως ο Νέμο και ο Μάριους Μπερ. Κατά τη διάρκεια της καριέρας της, έχει εμφανιστεί σε διάσημες εκδηλώσεις, συμπεριλαμβανομένου του Montreux Jazz Festival και της Luzern Live σκηνής, και έχει επίσης είναι καλλιτέχνης επισκέπτης σε περιοδείες με Remo Forrer και Joya Marleen.

Στις 5 Μαρτίου 2025, η Ελβετική Ραδιοτηλεοπτική Εταιρία (SRG SSR) ανακοίνωσε ότι η Κρέσλερ θα εκπροσωπεί την Ελβετία στο Διαγωνισμός Τραγουδιού Eurovision 2025 στη Βασιλεία.

## Δισκογραφία
### Στούντιο άλμπουμ
* *Momoko* (2020) 

### EP
* *Le Loup* (2024) 
* *Dorienne Gris* (2024) 

### Singles
* "Bärenbrüder" (2018) 
* "Endlose Strasse" (2019) 
* "Itsuko" (2020) 
* "Aimée" (2020) 
* "Fallende Tänzer" (2020) 
* "Kartenhaus" (2020) 
* "Das Lied der Leichtigkeit" (2021) 
* "Ok" (2023) 
* "Lied ohne Ende" (2023) 
* "Liste der Verbotten" (2024) 
* "Overdose" (2024) 
* "Voyage" (2025) 

## Voyage
Το "Voyage" είναι ένα τραγούδι που ερμηνεύει η Ελβετίδα τραγουδίστρια και τραγουδοποιός Zoë Më. Ήρθε 10ο στον τελικό στον Διαγωνισμό Τραγουδιού της Eurovision 2025 στη Βασιλεία της Ελβετίας.

Η Ελβετία επέλεξε τον εκπρόσωπο και το τραγούδι της μέσω εσωτερικής επιλογής. Στις 5 Μαρτίου 2025, ο ραδιοτηλεοπτικός φορέας Swiss Broadcasting Corporation ανακοίνωσε ότι η Zoë Më θα εκπροσωπούσε την Ελβετία στον διαγωνισμό του 2025. Μόλις πέντε μέρες αργότερα, το «Voyage» αποκαλύφθηκε. Καθώς η Ελβετία φιλοξενεί τον διαγωνισμό του 2025, το "Voyage" δεν θα χρειαστεί να διαγωνιστεί στους ημιτελικούς, αλλά το τραγούδι θα συνεχίσει να παίζεται αν και σε μη διαγωνιστικό σημείο, μετά την Κροατική συμμετοχή και πριν από την Κυπριακή συμμετοχή. Το «Voyage» θα είναι το προτελευταίο τραγούδι που θα ερμηνευτεί στον πρώτο ημιτελικό.

## Παραπομπές

Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ελβετία
Κατηγορία:Διαγωνισμός Τραγουδιού Eurovision 2025
Κατηγορία:Ελβετοί μουσικοί
Κατηγορία:Ελβετοί τραγουδιστές
Τζόναθαν Ντέιβιντ

Ο **Τζόναθαν Κρίστιαν Ντέιβιντ** (*Jonathan Christian David*, 14 Ιανουαρίου 2000) είναι Καναδός επαγγελματίας ποδοσφαιριστής που αγωνίζεται ως επιθετικός για την Γιουβέντους ΦΚ και για την εθνική ομάδα του Καναδά.

Γεννημένος στο Μπρούκλιν, Ηνωμένες Πολιτείες, ο Ντέιβιντ μετακόμισε στη χώρα των γονιών του, την Αϊτή, όταν ήταν ακόμη μωρό και μετανάστευσε στην Οτάβα του Καναδά σε ηλικία έξι ετών. Μεγαλώνοντας στην κοινότητα των Φραγκο-Οντάριων της ανατολικής Οτάβας, αγωνίστηκε σε διάφορους τοπικούς νεανικούς συλλόγους πριν μετακομίσει το 2018 στο Βέλγιο, όπου έκανε το επαγγελματικό του ντεμπούτο για την ομάδα Γκεντ. Το 2019, ο Ντέιβιντ αναδείχθηκε ποδοσφαιριστής της χρονιάς στον Καναδά.

Μετά από δύο σεζόν στην Γκεντ, ο Ντέιβιντ εντάχθηκε στην γαλλική ομάδα Λιλ για ένα ποσό που αναφέρθηκε στα 30 εκατομμύρια ευρώ, κάνοντάς τον την πιο ακριβή μεταγραφή Καναδού ποδοσφαιριστή μέχρι σήμερα. Εκεί, κατέκτησε τον τίτλο της Λιγκ 1 στην πρώτη του χρονιά στην ομάδα.

Έχοντας κάνει το ντεμπούτο του με την εθνική ομάδα του Καναδά τον Σεπτέμβριο του 2018, ο Ντέιβιντ έγινε ο πρώτος σκόρερ όλων των εποχών της χώρας τον Νοέμβριο του 2024.

## Παραπομπές


## Εξωτερικοί σύνδεσμοι
 
* 

 
Κατηγορία:Καναδοί ποδοσφαιριστές
Κατηγορία:Ποδοσφαιριστές Εθνικής Καναδά Κ17
Κατηγορία:Ποδοσφαιριστές Εθνικής Καναδά
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2019
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Κατηγορία:Ξένοι ποδοσφαιριστές στη Γαλλία
Κατηγορία:Επιθετικοί ποδοσφαιριστές
Λιμάνι Καρρά Χαλκιδικής

Το **Λιμάνι Καρρά** είναι απογραφούμενος παραθαλάσσιος οικισμός στη Χαλκιδική και τον Δήμο Σιθωνίας. Πρόκειται για την μαρίνα και τα γύρω κτίσματα .... Βρίσκεται στα δυτικά παράλια της χερσονήσου Σιθωνίας. Απέχει περίπου 24 χιλιόμετρα νοτιοανατολικά από την Νικήτη (έδρα του δήμου) και 122 χιλιόμετρα νοτιοανατολικά από την Θεσσαλονίκη. Απογράφεται επίσημα, για πρώτη φορά ως ξεχωριστός οικισμός το 1981 στην κοινότητα Νέου Μαρμαρά. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Συκέας που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 έχει 16 απογραφούμενους ενώ με αυτήν του 2011 ήταν 95.

## Εξωτερικοί σύνδεσμοι

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Ένωση Γυναικών Αλβανίας

[220px|thumb| H [Νετζμίγιε Χότζα (σύζυγος του Ενβέρ Χότζα) ήταν αρχηγός της Ένωσης από το 1946 έως και το 1952.|right]]
Η **Ένωση Γυναικών Αλβανίας** () ήταν σημαντική μαζική οργάνωση στη σοσιαλιστική Αλβανία, που ιδρύθηκε το 1943 και διαλύθηκε το 1992. Όπως και άλλες μαζικές οργανώσεις και ενώσεις της εποχής, ήταν συνδεδεμένη με το Δημοκρατικό Μέτωπο, που ήταν κι αυτό με τη σειρά του όργανο του Εργατικού Κόμματος Αλβανίας.

## Ιστορικό
Η Ένωση Γυναικών Αλβανίας ιδρύθηκε ως παράρτημα του Εργατικού Κόμματος Αλβανίας το 1943 και αρχικά ονομάστηκε Αντιφασίστριες Γυναίκες της Αλβανίας (ή Αντιφασιστική Ένωση Γυναικών). Το όνομά της Ένωσης άλλαξε σε *Ένωση Γυναικών Αλβανίας* σε συνέδριο του 1946.

Η κύρια βέβαια αποστολή της Ένωσης ήταν η κινητοποίηση της πολιτικής και κοινωνικής δραστηριότητας των γυναικών της χώρας, η ιδεολογική τους εκπαίδευση και η ηγεσία εκστρατειών για την απελευθέρωση και τα δικαιώματα, γενικότερα, των γυναικών. Μάλιστα, η εκστρατεία αυτή, που ξεκίνησε το 1966 από τον ίδιο τον Ενβέρ Χότζα, είχε σημαντική επιτυχία στην εξασφάλιση ίσων κοινωνικών και πολιτικών δικαιωμάτων για τις γυναίκες της χώρας. Στο πλαίσιο, λοιπόν, της εκστρατείας αυτής, γυναίκες που ζούσαν σε πόλεις στάλθηκαν σε αγροτικές περιοχές για να εξηγήσουν τη γραμμή του κόμματος σχετικά με τον ρόλο της γυναίκας. Μέχρι τα τέλη της δεκαετίας του 1980, οι γυναίκες αποτελούσαν το 47% του εργατικού δυναμικού και περίπου το 30% των βουλευτών στη Λαϊκή Συνέλευση. Οι γυναίκες, επίσης,  κατείχαν υπεύθυνες και σημαίνουσες θέσεις σε όλα τα επίπεδα της κυβέρνησης και λάμβαναν ίσες αποδοχές στους περισσότερους τομείς.

Από την ίδρυση της έως και τη διάλυσή της η Ένωση ηγήθηκε από τέσσερις συνολικά γυναίκες: από το 1943 έως το 1946 από την Όλγκα Πλούμπι, από το 1946 έως το 1952 από τη Νετζμίγιε Χότζα, από το 1952 έως το 1982 από τη Βίτο Κάπο και από το 1982 έως και το τέλος, από τη Λουμτουρίε Ρέτζα, η οποία υπήρξε μέλος της Κεντρικής Επιτροπής του Εργατικού Κόμματος της Αλβανίας. Παρόλα αυτά, και ως επακόλουθο της πτώσης του καθεστώτος του Χότζα, η Ένωση διαλύθηκε το 1992. 

## Παραπομπές


## Περαιτέρω μελέτες
* Emancipation Policy or Propaganda? The Position of Albanian Women under State Socialism στο research.gei.de

Κατηγορία:Κοινωνία της Αλβανίας
Κατηγορία:Κοινωνική ιστορία της Αλβανίας
Κατηγορία:Γυναίκες στην Αλβανία
Κατηγορία:Λαϊκή Σοσιαλιστική Δημοκρατία της Αλβανίας
Ελαιώνας Χαλκιδικής

Ο **Ελαιώνας** είναι πολύ μικρός παραθαλάσσιος οικισμός και παραλία στη Χαλκιδική και τον Δήμο Σιθωνίας, ο οποίος βρίσκεται στην αρχή και τα ανατολικά παράλια της χερσονήσου Σιθωνίας, ανάμεσα στην Σαλονικιού (βόρεια) και τον Πύργο (νότια). Απέχει περίπου 14 χιλιόμετρα Β.-ΒΑ. από την Νικήτη (έδρα του δήμου) και 8 χιλιόμετρα ΝΑ. από το Μεταγκίτσι. Απογράφεται επίσημα, για πρώτη φορά ως ξεχωριστός οικισμός το 1991 στην κοινότητα Αγίου Νικολάου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Αγίου Νικολάου που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 απογράφηκε 1 κάτοικος ενώ με αυτήν του 2011 ήταν 3.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Ελιά Νικήτης Χαλκιδικής

Η **Ελιά** είναι παραθαλάσσιος οικισμός και παραλία στη Χαλκιδική και τον Δήμο Σιθωνίας.

## Γενικά στοιχεία
Η Ελιά βρίσκεται στη χερσόνησο Σιθωνίας, στα ανατολικά του κόλπου της Κασσάνδρας και σε υψόμετρο 5 μέτρα. Απέχει περίπου 11 χιλιόμετρα νοτιοανατολικά από την Νικήτη (έδρα του δήμου), 9 χιλιόμετρα βορειοδυτικά από τον Νέο Μαρμαρά και 109 χιλιόμετρα νοτιοανατολικά από την Θεσσαλονίκη. 
αριστερά|μικρογραφία|199x199εσ|Μερική άποψη της παραλίας.
Είναι γνωστός παραθεριστικός προορισμός με πολλά τουριστικά кαταλύματα και με αμμώδη παραλία μήκους περίπου δύο χιλιόμετρα, με το πευκοδάσος να φτάνει σε πολλά σημεία του πολύ κοντά στη θάλασσα.

Απογράφεται επίσημα, για πρώτη φορά ως ξεχωριστός οικισμός το 1971 στην κοινότητα Νικήτης. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Νικήτη αποτελούν την κοινότητα Νικήτης που υπάγεται στη Δημοτική Ενότητα Σιθωνίας του Δήμου Σιθωνίας ενώ σύμφωνα με την απογραφή 2021 έχει 77 κατοίκους ενώ με αυτήν του 2011 ήταν 78.

## Σημείωση
Στον ίδιο δήμο αλλά στην κοινότητα Αγίου Νικολάου στην ανατολική πλευρά της χερσονήσου είναι η συνώνυμη νησίδα Ελιά.

## Εξωτερικοί σύνδεσμοι

* Ακτή Ελιάς Νικήτη Χαλκιδικής στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Τουρσουνόι Σαϊνταζίμοβα

Η **Τουρσουνόι Σαϊνταζίμοβα** (ρωσικά: Турсуной Саидазимова, ~1911 – 10 Μαΐου 1928) ήταν μία από τις πρώτες Ουζμπέκες ηθοποιούς στην Σοσιαλιστική Σοβιετική Δημοκρατία του Ουζμπεκιστάν και μία από τις πρώτες που τραγούδησαν στη σκηνή χωρίς να καλύπτει το πρόσωπό της. 

Δολοφονήθηκε από τον σύζυγό της ως δολοφονία τιμής λίγο μετά την απογείωση της σταδιοδρομίας της.

## Μουσική σταδιοδρομία
Γνώρισε τον Χάμζα Νιγιαζί το 1926 στην Τασκένδη, ο οποίος έγινε φίλος της και την έπεισε να συμμετάσχει σε μια όπερα. Από το 1925 έως το 1927 σπούδασε θέατρο στο Ουζμπεκικό Δραματικό Στούντιο στη Μόσχα και ήταν μαθήτρια του Νιγιαζί, Από το 1927 μέχρι τον θάνατό της ήταν ηθοποιός της Κρατικής Δραματικής Ένωσης του Ουζμπεκιστάν, όπου εισήγαγε τραγουδιστικά μέρη σε πολλές παραστάσεις. 

Οι συνάδελφοί της την αποκαλούσαν «αηδόνι του Ουζμπεκιστάν» για την όμορφη φωνή και το ταλέντο της στο τραγούδι.

## Δολοφονία και μάρτυρας
Δολοφονήθηκε από τον σύζυγό της το 1928, όταν ήταν μόλις έφηβη, μετά από πίεση της οικογένειάς του, επειδή τους «ατίμασε» παίζοντας χωρίς να καλύπτει πέπλο το πρόσωπό της. 

Ο θάνατός της θρηνήθηκε ευρέως από την θεατρική κοινότητα του Ουζμπεκιστάν. Ο Νιγιαζί διάβασε το εγκώμιο που έγραψε στην κηδεία της, με αποτέλεσμα αρκετοί άνθρωποι να αρχίσουν να κλαίνε σε πένθος. Ένα ποίημα που έγραψε ο Νιγιαζί για τον θάνατό της την αποκαλούσε μάρτυρα των τεχνών. 

Η δολοφονία της μνημονεύεται ακόμη και σχεδόν έναν αιώνα αργότερα και εξακολουθούν να γίνονται προσπάθειες για τη διατήρηση της μνήμης της. Παρά το γεγονός ότι η συνάδελφός της Νουρχόν Γιουλντασχογιάγιεβα υπέστη δολοφονία υπό παρόμοιες συνθήκες και αντιμετώπισε *[[damnatio memoriae]]* (καταδικάστηκε η μνήμη της), η Σαϊνταζίμοβα έμεινε στη μνήμη και το όνομά της παραμένει παρόν στα ουζμπεκόφωνα θεατρικά ΜΜΕ, εν μέρει λόγω της δημοτικότητας του ποιήματος του Νιγιαζί, το οποίο εξήγησε την ιστορία της ζωής της ως μάρτυρα.

## Ποίηση προς τιμήν της
Παρατίθεται το ποίημα του Χάμζα Νιγιαζί στη ρωσική γλώσσα και η μετάφρασή του:

*Бой неравный был. В четырех стенах*

*Н икого друзей. Только смертный страх.*

*Только муж - палач. Только в сердце нож.*

*Только цвет надежд, превращенный в прах...*

*Нет, не надо слез! Траур ни к чему.*

*Распознать врага у себя в дому,*

*П родолжать борьбу, сестры, надо вам,*

*Гибель Турсуной учит вас тому.*

Μετάφραση:

*Ο αγώνας ήταν άνισος. Μες σε τοίχους τέσσερις*

*φίλοι δεν υπήρχαν. Μόνο θανάσιμος φόβος.*

*Ο σύζυγος - δήμιος. Μόνο ένα μαχαίρι στην καρδιά.*

*Πολύχρωμες ελπίδες, έγιναν σκόνη...*

*Μην κλαις! Ανώφελο το πένθος.*

*Αναγνωρίστε τον εχθρό στο σπίτι σας,*

*Συνεχίστε τον αγώνα, αδελφές, πρέπει.*

*Ο θάνατος της Τουρσουνόι σας το διδάσκει αυτό.*

## Δείτε επίσης

* Νουρχόν Γιουλντασχογιάγιεβα
* Ταμάρα Χανούμ
* Χουτζούμ
* Δολοφονία τιμής

## Παραπομπές


## Περαιτέρω ανάγνωση
* 
* 
* 

Κατηγορία:Ουζμπέκες ηθοποιοί
Κατηγορία:Φεμινιστές
Κατηγορία:Δολοφονημένοι
Φιλοσοφικό ξυράφι

Στην φιλοσοφία, **ξυράφι** (αγγλ. *razor*) ονομάζεται μία αρχή, γενικός κανόνας ή παροιμία που επιτρέπει σε κάποιον να αποκλείσει («εκ-ξυρίσει») απίθανες εξηγήσεις για ένα συγκεκριμένο φαινόμενο, ή να αποφύγει περιττές δράσεις.

## Παραδείγματα
Μερικά γνωστά φιλοσοφικά ξυράφια περιλαμβάνουν:

* Ξυράφι του Όκαμ: Οι εξηγήσεις που απαιτούν λιγότερες αδικαιολόγητες υποθέσεις είναι πιο πιθανό να είναι σωστές. Αποφύγετε περιττές ή απίθανες υποθέσεις.
* Ξυράφι του Χάνλον: Ποτέ μην αποδίδετε στην κακία αυτό που εξηγείται επαρκώς από την ηλιθιότητα.
* Ξυράφι του Χίτσενς: Ό,τι μπορεί να δηλωθεί χωρίς αποδείξεις μπορεί επίσης να απορριφθεί χωρίς αποδείξεις.
* Κριτήριο διαψευσιμότητας του Πόπερ: Για να θεωρηθεί μια θεωρία επιστημονική, πρέπει να είναι διαψεύσιμη.
* Ξυράφι του Άλντερ: Αν κάτι δεν μπορεί να διευθετηθεί μέσω πειράματος ή παρατήρησης, τότε δεν αξίζει συζήτησης.

## Δείτε επίσης

* Λογική
* Τσαγιέρα του Ράσελ
* Επιστημονική μέθοδος § Διαψευσιμότητα

## Παραπομπές


Κατηγορία:Φιλοσοφία
Βασίλης Αξιώτης

Ο **Βασίλης Αξιώτης** είναι Έλληνας τραγουδιστής και ηθοποιός. Είναι πιο διάσημος για την υποψιφιότητά του Στο "The Voice Of Greece" και πήγε στην ομάδα της Δέσποινας Βανδή.

Έχει συμμετάσχει στις παρακάτω μουσικοθεατρικές παραστάσεις:

*Little shop of horrors, Escape, Rent, Fame, Annie, Sound of music, Addams family, Mamma mia, Jesus Christ superstar, Matilda, Hairsprey, Spongbob the musical*

Έχει συμμετάσχει σε μεταγλωττίσεις άνω από 14 ταινιών *(Disney κ.α., MUPPETS Miss Piggy, Gonzo, [[Ραλφ: Η Επόμενη Πίστα|Ραλφ: Η επόμενη πίστα (Wreck-It Ralph) 1, 2,]] Ralph)* και σε διαφημιστικά voice-overs (Jumbo, Plaisio, Algon κ.α.).

Έχει σπουδάσει αρμονία, κλασική κιθάρα και είναι κάτοχος πτυχίου Μονωδίας.

Από το 2003 διδάσκει φωνητική σε σχολεία, ωδεία κ.α. 

Τραγουδάει Αγγλικά ποπ τραγούδια. Μερικά από αυτά τα τραγούδια είναι Must Go On, You do Something To Cover, Child In Time κ.α. 

Τέλος, έχει τραγουδήσει το τραγούδι «Peaches» στην ταινία "Super Mario Bros" (κυκλοφόρησε το 2023) στην ελληνική μεταγλώττιση.

## Παραπομπές


Κατηγορία:Έλληνες τραγουδιστές
Κατηγορία:Έλληνες ηθοποιοί
NGC 4088

Ο **[[Νέος Γενικός Κατάλογος|NGC]] 4088** είναι σπειροειδής γαλαξίας στον αστερισμό Μεγάλη Άρκτο και σχηματίζει φυσικό ζεύγος με τον NGC 4085.
Είναι «γαλαξίας μεγάλου σχεδίου» () που σημαίνει ότι οι σπειροειδείς βραχίονες στον δίσκο του γαλαξία είναι σαφώς καθορισμένοι. Στο ορατό φως ένας από τους σπειροειδείς βραχίονες φαίνεται να έχει ένα αποσυνδεδεμένο τμήμα. Επίσης, ο Χάλτον Αρπ (Halton Arp) τον περιέλαβε στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]*.

Οι NGC 4088 και NGC 4085 ανήκουν στην Ομάδα γαλαξιών Μ109. Πρόκειται για μεγάλη ομάδα γαλαξιών στην οποία εντάσσονται από 41 έως και 58 γαλαξίες, συμπεριλαμβανομένου του Μεσιέ 109.

## Υπερκαινοφανείς
Έχουν παρατηρηθεί τρεις υπερκαινοφανείς, όλοι τους τύπου ΙΙ, στον NGC 4088:
* Ο **SN 1991G** στις 10 Φεβρουαρίου 1991.
* Ο **SN 2009dd** στις 13 Απριλίου 2009. Ο συγκεκριμένος είχε φαινόμενο μέγεθος 13,8 και ήταν ο τρίτος λαμπρότερος υπερκαινοφανής για το 2009.
* Ο **SN 2022jzc** στις 16 Μαΐου 2022.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μεγάλη Άρκτος
4088
38302
07081
018
Τέλης Σαμαντάς

Ο **Τέλης Σαμαντάς** είναι δημοσιογράφος. 

Γεννήθηκε το 1948 στον προσφυγικό καταυλισμό «Κουντουριώτικα». Τέλειωσε το Πειραματικό Σχολείο Πανεπιστημίου Αθηνών (ΠΣΠΑ) και σε συνέχεια μπήκε στην -τότε- Ανωτάτη Σχολή Οικονομικών και Εμπορικών Επιστημών (ΑΣΟΕΕ). Τον πρόλαβε η δικτατορία των συνταγματαρχών την 21η Απριλίου 1967 και έτσι δεν ολοκλήρωσε τις σπουδές του. Στη διάρκεια της δικτατορίας συμμετείχε από την αρχή στο αντιδικτατορικό κίνημα μέσα από τις οργανώσεις του ΠΑΜ, του «Ρήγα Φεραίου» και του ΚΚΕ Εσωτερικού, ενώ ήταν και από τα ιδρυτικά μέλη της «Ελληνοευρωπαϊκής Κίνησης Νέων» (ΕΚΙΝ). Στο ενδιάμεσο σπούδασε κινηματογράφο στη Σχολή «Σταυράκου». Στη δημοσιογραφία εισήλθε σχετικά νωρίς -το 1969- ως κριτικός κινηματογράφου και ιδρυτικό μέλος του -πρωτοπόρου για την εποχή του- περιοδικού «Σύγχρονος Κινηματογράφος». Μετά την πτώση της δικτατορίας ασχολήθηκε με την πολιτική ως μέλος του ΚΚΕ Εσωτ. αλλά επαγγελματικά με τη δημοσιογραφία, κατ’ αρχάς ως υπεύθυνος του τομέα πολιτισμού της εφημερίδας «Αυγή», επιτυγχάνοντας να ανανεώσει -μαζί με πολλούς σημαντικούς συνεργάτες- τις πολιτιστικές σελίδες του καθημερινού Τύπου, συνεργαζόμενος και με πολλές προσωπικότητες της εποχής, όπως τον Τίτο Πατρίκιο, τον Μανόλη Αναγνωστάκη, τον Δημήτρη Ραυτόπουλο, τον Αλέξη Αργυρίου αλλά και πολλούς νέους ανερχόμενους δημιουργούς και δημοσιογράφους. Τη δεκαετία του ’80 και παραλλήλως με τη δουλειά του  στην «Αυγή» έκανε την έρευνα και είχε την επιμέλεια περισσότερων από 50 εκπομπών της ιστορικής εκπομπής της ΕΡΤ «Παρασκήνιο». Στα τέλη της δεκαετίας του ’80 ανέλαβε τη θέση του Διευθυντή στο περιοδικό «Το Τέταρτο» που είχε ιδρύσει ο Μάνος Χατζιδάκις συνεργαζόμενος με μία πλειάδα σημαντικών διανοουμένων και δημοσιογράφων. Σε συνέχεια εργάστηκε ως Διευθυντής Σύνταξης στο περιοδικό «Ταχυδρόμος». Το 1992 ανέλαβε τη διεύθυνση του περιοδικού «Αθηνόραμα» -επιμένοντας στην κριτική της ψυχαγωγίας ως πολιτιστικού φαινομένου σε αντίθεση με τύπου life style προσέγγιση της- από το οποίο αποχώρησε μετά από δεκαέξι χρόνια. Διετέλεσε για μικρά διαστήματα Αντιπρόεδρος του Πολιτιστικού Οργανισμού του Δήμου Αθηναίων και μέλος του ΔΣ της ΕΡΤ -θέσεις από τις οποίες αποχώρησε έχοντας τις χειρότερες εντυπώσεις για τη λειτουργία του Δημόσιου τομέα. Τα τελευταία χρόνια συνεργάζεται σποραδικά με διάφορα έντυπα και διαδικτυακά μέσα καθώς και με τα κοινωνικά δίκτυα γράφοντας για ζητήματα πολιτισμού, ιστορίας και πολιτικής.

https://www.lifo.gr/articles/kyriaki-telis-samantas-sti-dimosiografia-i-sobari-ereyna-ehei-ypobathmistei-ehoyme

https://www.politeianet.gr/books/9786182045077-sullogiko-epikentro-i-kampuli-tis-metapoliteusis-1974-2024-sklirodeti-ekdosi-370569

https://www.metarithmisi.gr/content/e-siope-tou-polutekhneiou

https://www.metarithmisi.gr/content/amos-oz-israel-palaistine-saixperike-e-tsekhophike-katalexe

## Παραπομπές


Κατηγορία:Έλληνες δημοσιογράφοι του 20ού αιώνα
Μελιτζανόπιτα

Η **μελιτζανόπιτα** είναι μια παραδοσιακή ελληνική πίτα, με βασικό συστατικό τη μελιτζάνα. Η πίτα αυτή μπορεί να έχει διάφορα σχήματα, να είναι στριφτή, στρογγυλή ή τετράγωνη, όπου μπορεί να χρησιμοποιηθεί έτοιμο φύλλο ή να φτιαχτεί στο χέρι. Μπορεί επίσης να φτιαχτεί χωρίς ζύμη, με χυλό. Συνήθως προτιμάται η νηστίσιμη εκδοχή, μπορούν όμως να προστεθούν και άλλα υλικά όπως τα τυριά, το γάλα και τα αυγά. Γενικά, η πίτα αυτή φτιάχνεται σε διάφορες παραλλαγές ανάλογα με την περιοχή της χώρας, με ιδιαίτερες ντόπιες συνταγές, όπου χρησιμοποιούνται τα τοπικά προϊόντα. 

Η γέμιση στην πιο απλή, νηστίσιμη εκδοχή της περιέχει τη μελιτζάνα, τη βραστή πατάτα (για να δώσει σώμα), την τριμμένη ντομάτα, τη σάλτα ντομάτης ή πελτέ, το ξερό κρεμμύδι, το σκόρδο, τον κόλιανδρο, το ελαιόλαδο, το αλάτι και το πιπέρι. Για να δέσει η γέμιση και για να μην πανιάσουν τα κάτω φύλλα μπορούν να χρησιμοποιηθούν διάφορα υλικά, όπως το αλεύρι, ο τραχανάς, το πλιγούρι κ.α. Πριν μπει η πίτα για ψήσιμο, μπορεί να χρησιμοποιηθεί λίγο ανθρακούχο νερό πάνω από την πίτα για να κάνει τα φύλλα πιο αφράτα. Τέλος, η γέμιση πρέπει να είναι κρύα πριν τοποθετηθεί πάνω στη ζύμη ή στο φύλλο, γιατί λόγω των διαφορετικών θερμοκρασιών μπορεί να δημιουργηθεί υγρασία, κάτι το οποίο μπορεί να αλλοιώσει την υφή του φύλλου.

## Παραπομπές


## Εξωτερικοί σύνδεσμοι
* 

Κατηγορία:Πίτες
Κατηγορία:Ελληνική κουζίνα
Άθενς (Τέξας)

Το **Άθενς** () είναι πόλη και η έδρα της κομητείας Χέντερσον στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 13,503 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 19,2 τετραγωνικά μίλια (49,7 km2), εκ των οποίων τα 16,8 τετραγωνικά μίλια (43,6 km2) είναι στεριά και τα 2,4 τετραγωνικά μίλια (6,1 km2) καλύπτονται από νερό.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Βικτώρια (Τέξας)

Η **Βικτώρια** () είναι πόλη και η έδρα της ομώνυμης κομητείας στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 65,800 κατοίκους.

Σύμφωνα με το Γραφείο Απογραφής των ΗΠΑ, η Βικτώρια έχει συνολική έκταση 92,28  km², εκ των οποίων τα 91,89  km² είναι χερσαία έκταση και τα 0,38 km² (0,42%) είναι νερό.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Εριέττα (Τέξας)

Η **Εριέττα** () είναι πόλη και η έδρα της κομητείας Κλέι στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 3,239 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 5,2 τετραγωνικά μίλια (13,5 km2), εκ των οποίων 5,1 τετραγωνικά μίλια (13,2 km2) είναι ξηρά και 0,1 τετραγωνικά μίλια (0,3 km2), είναι νερό.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Βρώσιμη κάνναβη

μικρογραφία|Τρεις κέικς με χασίχ, φτιαγμένα με κάνναβη.Η **βρώσιμη κάνναβη** είναι ένα προϊόν διατροφής (είτε σπιτικό είτε παράγεται στο εμπόριο) που περιέχει αποκαρβοξυλιωμένα κανναβινοειδή (κανναβινοειδή οξέα που μετατρέπονται στη βιοδραστική τους μορφή από το στόμα) από εκχύλισμα κάνναβης ως ενεργό συστατικό. Αν και το βρώσιμο μπορεί να αναφέρεται είτε σε τρόφιμο είτε σε ποτό, ένα ποτό με έγχυση κάνναβης μπορεί να αναφέρεται πιο συγκεκριμένα ως υγρό βρώσιμο ή πόσιμο. Τα βρώσιμα είναι ένας τρόπος κατανάλωσης κάνναβης. Σε αντίθεση με το κάπνισμα, στο οποίο τα κανναβινοειδή εισπνέονται στους πνεύμονες και περνούν γρήγορα στην κυκλοφορία του αίματος, κορυφώνονται σε περίπου δέκα λεπτά και φθείρονται σε μερικές ώρες, τα βρώσιμα κάνναβης μπορεί να χρειαστούν ώρες για να αφομοιωθούν και τα αποτελέσματά τους μπορεί να κορυφωθούν δύο έως τρεις ώρες μετά την κατανάλωση και να επιμείνουν για περίπου έξι ώρες. Το φαγητό ή το ποτό που χρησιμοποιείται μπορεί να επηρεάσει τόσο το χρόνο όσο και την ισχύ της δόσης που καταναλώνεται.

Τα περισσότερα βρώσιμα περιέχουν σημαντική ποσότητα THC, η οποία μπορεί να προκαλέσει ένα ευρύ φάσμα επιδράσεων, όπως: αυξημένη αισθητηριακή αντίληψη, χαλάρωση, υπνηλία, ζάλη, ξηροστομία, ευφορία, αποπροσωποποίηση και/ή αποπραγματοποίηση, παραισθήσεις, παράνοια και μειωμένο ή αυξημένο άγχος. Τα βρώσιμα που κυριαρχούν στην THC καταναλώνονται για ψυχαγωγικούς και ιατρικές σκοπούς.Μερικά βρώσιμα περιέχουν αμελητέα ποσότητα THC και αντ' αυτού είναι κυρίαρχα σε άλλα κανναβινοειδή, συνηθέστερα στην κανναβιδιόλη (CBD). Το κύριο χαρακτηριστικό των βρώσιμων κάνναβης είναι ότι χρειάζονται περισσότερο χρόνο για να επηρεάσουν τους χρήστες σε σύγκριση με την καπνιστή κάνναβη.

Τα τρόφιμα και τα ποτά που παρασκευάζονται από μη ψυχοδραστικά προϊόντα κάνναβης είναι γνωστά ως τρόφιμα κάνναβης. 

## Παραπομπές


## Εξωτερικοί σύνδεσμοι
* 

Κατηγορία:Κάνναβη